

**Republika e Kosovës**

**Republika Kosovo-Republic of Kosovo**

***Qeveria –Vlada-Government***

***Zyra e Kryeministrit-Kancelarija Premijera-Office of the Prime Minister***

**ZYRA E KRYEMINISTRIT** shpall të lirë këtë vend të punës:

**I. Një (1) Zyrtar i lartë për persona me aftësi të kufizuara**

 **Numri i referencës: ZKM-ZQM-006**

 **Koeficienti: 8**

**Detyrat dhe përgjegjësitë:** Nën mbikëqyrjen e Drejtorit të Zyrës për Qeverisje të Mirë, kryen detyrat dhe përgjegjësitë si vijojnë:

1. Siguron udhëzime dhe shërbime këshilluese për drejtorin, mbi politikat dhe praktikat e mundësisë së barabartë, në veçanti për çështjet që kanë të bëjnë me personat me aftësi të kufizuar.
2. Përgatitë, koordinon dhe monitoron, implementimin e politikave dhe udhëzimeve të mundësisë së barabartë që janë në pajtueshmëri me standardet evropiane , në veçanti me ato që kanë të bëjnë me çështjet e aftësisë së kufizuar.
3. Analizon dhe komenton legjislacionin në hartimin e sipër për të qenë në pajtueshmëri me standardet e aplikueshme ndërkombëtare të mundësisë së barabartë, duke u fokusuar në të drejtat e personave me aftësi të kufizuar.
4. Inicion hartimin e politikave dhe strategjive që prekin direkt sferën e të drejtave të

 personave me aftësi të kufizuar.

1. Ndihmon në përgatitjen dhe koordinimin e programeve të fushatave për informimin dhe vetëdijesimin e publikut për mundësinë e barabartë, në veçanti në vështrimin e ndryshimit të paragjykimeve dhe avancimin e të drejtave të personave me aftësi të kufizuara.
2. Përgatitë raporte për punën e bërë dhe aktivitetet e zhvilluara lidhur me mundësitë e barabarta dhe jo diskriminimin.
3. Kryen edhe punë të tjera sipas kërkesës së Drejtorit të zyrës.

 **Kualifikimi, përvoja e punës dhe aftësitë:**

* Diplomë universitare në shkenca shoqërore, preferohet në drejtësi, shkenca politike, pedagogji, psikologji, sociologji.
* Së paku 3 vjet përvojë pune profesionale, përparësi përvoja e punës në fushën e të drejtave të njeriut, mundësive të barabarta dhe aftësive të kufizuara.
* Kërkohet njohuri e punës me kompjuter në Word, Excel, Bazën e të dhënave, përpunimin e teksteve, llogaritjet tabelore dhe Internet.
* Kërkohet njohja e gjuhës shqipe dhe /ose serbe. Njohja e gjuhëve të tjera si anglishtja etj. është përparësi.
* Njohuri e standardeve ndërkombëtare të mundësive të barabarta dhe legjislacionit në fuqi.
* Të ketë shkathtësi analitike, hulumtuese.
* Aftësi në hartimin e shkresave.
* Të ketë etikë të lartë pune, të jetë në gjendje të punojë nën trusni.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Zyra e Kryeministrit ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjitha komunitetet në Kosovë.

Komunitetet jo shumicë kanë të drejtë për përfaqësim të drejtë dhe proporcional në organet e shërbimit civil, siç specifikohet në nenin 11, paragrafi 3 të Ligjit Nr. 03/L-149 për Shërbimin Civil të Republikës së Kosovës.

Aplikacionit duhet t’i bashkëngjiten dokumentet përcjellëse si vijon: Formulari i plotësuar i aplikimit, dëshmia për kualifikimet arsimore dhe profesionale (diplomat e fituara jashtë vendit duhet të jenë të nostrifikuara nga MASHT-i), dëshmia e përvojës së punës, dy referenca.

Kërkesa për punësim dhe përshkrimi i punës mund të merret në recepcionin e ndërtesës së Qeverisë së Republikës së Kosovës (rruga Nëna Terezë p.n.). Formularin zyrtar për aplikim, mund ta gjeni edhe në Web faqen : <http://www.kryeministri-ks.net/>; <http://www.kryeministri-ks.net/zck/>.

Dokumentacioni duhet të dorëzohet në Divizionin e burimeve njerëzore, Ndërtesa e Qeverisë, kati i IV, zyra nr. 406.

Përdorimi i formularit të gabueshëm dhe ai i pakompletuar me të dhënat e kërkuara do të konsiderohet i pavlefshëm.

Për shkak të numrit të madh të kërkesave të pranuara, vetëm kandidatët e përzgjedhur në listën e ngushtë do të kontaktohen.

Kandidatët e përzgjedhur në listën e ngushtë do t’i nënshtrohen testimit me shkrim dhe intervistimit.

Kohëzgjatja e emërimit sipas LSHC, duke përfshirë periudhën e punës provuese një (1) vjeçare.

**Afati i konkurrimit është nga data 19/04/2019 deri më datë 03/05 /2019, deri në orën 16:00.**

Kërkesat e dërguara pas datës së fundit të konkurrimit nuk do të pranohen.

Për informata shtesë, ju lutemi telefononi në numrat: 038 200 14 818 dhe 038 200 14 817.